घर और घेर में बटें समाज में अभी भी स्त्री की आवाज सुननें के लिए बेहद धैर्य की दरकार है।एक ही समाज में मध्यकालीन कई बार तो पुरा पाषाणकालीन जीवन से लेकर अति-आधुनिक जीवन है।हर नई रचना अपने साथ किस समाज को लेकर आ रही है कह नहीं सकते।आर्थिक नवउदारवाद के इस युग स्त्री का जीवन सरल नहीं हुआ है।उसकी आजादी ज्यादा दुरूह हुई है। वह असाधारण गफलत का शिकार हुई है। उसे पारंम्परिक जीवन से मुक्ति भी चाहिए और इस आधुनिकता से कुछ खास हासिल नहीं। यहां भी एक अच्छी औरत का अपना पैमाना है जो उसकी विशिष्ट शारीरिक बनावट,रंगरूप की मांग करती है।विशिष्ट फ्रीडम के इस बाजार में वह खरीददार भी है लेकिन वह खरीद का सामान बन कर सजी भी है।यह उथल-पुथल,कशमकश और एक जीवन में हजारों युगों का अभिशाप ढोती स्त्री का समय है।उसके कहने और लिखने के माने है।स्त्री द्वारा रचित साहित्य के दुहरे अर्थ है,पहला कि अभिव्यक्ति और साहस दोनो ही औरत को कीमत देकर जुटाना पडता है,दूसरे अनुभव का वह संसार जो अभी भी व्यापक समूह के लिए अछूता है,वह सामने आया है.